ENSV Teataja 1940 nr 27 art 312


Tekst 
Kuni kohalike töötava rahva saadikute nõukogude ja nende täitevkomiteede
ellurakendamiseni otsustab Eesti NSV Rahvakomissaride Nõukogu teha maakondade,
linnade ja valdade senises järelevalvekorras järgmised muudatused:

1. Kõik linnad peale Tallinna, Tartu, Narva ja Pärnu allutada maakonnalinnade
hulka mittekuuluvate linnade kohta ettenähtud järelevalvekorrale.

2. Vastavate seaduste järgi keskasutiste otsustamisele või kinnitamisele kuuluvad
küsimused peale nende, mis Eesti NSV Konstitutsiooni järgi kuuluvad Eesti
NSV Ülemnõukogu Presiidiumi võimkonda, allutada järgmiselt:

a) üldjärelevalve ja kaadrite alal — Eesti NSV Rahvakomissaride Nõukogule;

b) eelarvete, aruannete ja muude rahaliste ning majanduslike küsimuste alal —
Rahanduse Rahvakomissariaadile;

c) muude erialaliste küsimuste alal — vastavatele Rahvakomissariaatidele.

3. Senine Omavalitsuste Talitus lugeda likvideerituks 15. oktoobrist 1940
arvates ja Omavalitsuste Talituse asjaajamine anda üle vastavalt Eesti NSV Rahvakomissaride
Nõukogu Asjadevalitsusele ja Rahanduse Rahvakomissariaadile.

Tallinn, 15. oktoobril 1940.

Rahvakomissaride Nõukogu Esimees J. .
Rahvakomissaride Nõukogu Asjadevalitseja as. L. .

Vaata ka 
Eesti NSV ajutise Ülemnõukogu Presiidiumi 17.01.1941 seadlus "Täitevkomiteede moodustamise kohta maakondliku alluvusega linnades ja valdades"

Autoriõigused 
Tekst on avaldatud vastavalt Eesti "Autoriõiguse seadusele" (RT I 1992, 49, 615; RT I, 19.03.2019, 55), mille § 5 punkt 3 kohaselt ei rakendata autoriõiguse seadust "õigusaktidele ja haldusdokumentidele (seadused, seadlused, määrused, põhimäärused, juhendid, käskkirjad) ning nende ametlikele tõlgetele".

Algallikas 
Algselt avaldati: Eesti NSV Teataja (Eesti NSV Rahvakomissaride Nõukogu asjadevalitsus, 1940), 16. oktoobril 1940, nr 27, art 312, lk 303.

Õigusaktid
Eesti NSV Teataja